ਨਵੀਂ ਦਿੱਲੀ, 27 ਫਰਵਰੀ
ਰੇਲਵੇ ਨੇ ਬੁੱਧਵਾਰ ਨੂੰ ਕਿਹਾ ਕਿ ਸਮਝੌਤਾ ਐਕਸਪ੍ਰੈੱਸ ਤੈਅ ਸਮੇਂ ਮੁਤਾਬਕ ਦਿੱਲੀ ਤੋਂ ਅਟਾਰੀ ਵਿਚਕਾਰ ਚਲਦੀ ਰਹੇਗੀ। ਪਾਕਿਸਤਾਨ ਵੱਲੋਂ ਆਪਣੇ ਵਾਲੇ ਪਾਸੇ ਵਾਹਗਾ ਤੋਂ ਲਾਹੌਰ ਤਕ ਸਮਝੌਤਾ ਐਕਸਪ੍ਰੈੱਸ ਨੂੰ ਮੁਅੱਤਲ ਕਰਨ ਦੀਆਂ ਰਿਪੋਰਟਾਂ ਮਗਰੋਂ ਰੇਲਵੇ ਨੇ ਇਹ ਐਲਾਨ ਕੀਤਾ ਹੈ। ਉੱਤਰੀ ਰੇਲਵੇ ਦੇ ਤਰਜਮਾਨ ਦੀਪਕ ਕੁਮਾਰ ਨੇ ਖ਼ਬਰ ਏਜੰਸੀ ਨੂੰ ਦੱਸਿਆ,‘‘ਸਮਝੌਤਾ ਐਕਸਪ੍ਰੈੱਸ ਆਪਣੇ ਸਮੇਂ ਅਨੁਸਾਰ ਹੀ ਚਲਦੀ ਰਹੇਗੀ।’’ ਜ਼ਿਕਰਯੋਗ ਹੈ ਕਿ ਸਮਝੌਤਾ ਐਕਸਪ੍ਰੈੱਸ ਹਫ਼ਤੇ ’ਚ ਦੋ ਦਿਨ ਬੁੱਧਵਾਰ ਅਤੇ ਐਤਵਾਰ ਨੂੰ ਚਲਦੀ ਹੈ। ਲਾਹੌਰ ਤੋਂ ਇਹ ਰੇਲ ਗੱਡੀ ਸੋਮਵਾਰ ਅਤੇ ਵੀਰਵਾਰ ਨੂੰ ਆਉਂਦੀ ਹੈ।
ਸੂਤਰਾਂ ਨੇ ਕਿਹਾ ਕਿ ਗੱਡੀ ਅੱਜ ਰਾਤ 11.10 ਵਜੇ ਪੁਰਾਣੀ ਦਿੱਲੀ ਰੇਲਵੇ ਸਟੇਸ਼ਨ ਤੋਂ ਚਲੇਗੀ ਅਤੇ ਇਸ ’ਚ 26 ਮੁਸਾਫ਼ਰ ਸਵਾਰ ਹੋਣਗੇ ਜਿਨ੍ਹਾਂ ’ਚੋਂ ਚਾਰ ਏਸੀ ਅਤੇ 22 ਏਸੀ ਰਹਿਤ ਡੱਬਿਆਂ ਦੀਆਂ ਸਵਾਰੀਆਂ ਹਨ। ਦਿੱਲੀ ਤੋਂ ਅਟਾਰੀ ਵਿਚਕਾਰ ਚਲਣ ਵਾਲੀ ਸਮਝੌਤਾ ਐਕਸਪ੍ਰੈੱਸ ਰਾਹ ’ਚ ਕਿਤੇ ਵੀ ਨਹੀਂ ਰੁਕਦੀ ਹੈ। ਸਮਝੌਤਾ ਐਕਸਪ੍ਰੈੱਸ ’ਚ ਛੇ ਸਲੀਪਰ ਹਨ ਅਤੇ ਏਸੀ ਦੇ ਤਿੰਨ ਟਿਅਰ ਡੱਬੇ ਹਨ। ਇਹ ਰੇਲ ਸੇਵਾ 1971 ਦੀ ਭਾਰਤ-ਪਾਕਿਸਤਾਨ ਜੰਗ ਮਗਰੋਂ ਸ਼ਿਮਲਾ ਸਮਝੌਤੇ ਤਹਿਤ 22 ਜੁਲਾਈ 1976 ਨੂੰ ਚਲਾਈ ਗਈ ਸੀ। ਸੂਤਰਾਂ ਨੇ ਕਿਹਾ ਕਿ ਸਮਝੌਤਾ ਐਕਸਪ੍ਰੈੱਸ ਆਮ ਤੌਰ ’ਤੇ 70 ਫ਼ੀਸਦੀ ਭਰੀ ਹੁੰਦੀ ਹੈ ਪਰ 14 ਫਰਵਰੀ ਨੂੰ ਪੁਲਵਾਮਾ ਹਮਲੇ ਮਗਰੋਂ ਮੁਸਾਫ਼ਰਾਂ ਦੀ ਗਿਣਤੀ ਬਹੁਤ ਘੱਟ ਗਈ ਹੈ।

ਸਮਝੌਤਾ ਐਕਸਪ੍ਰੈਸ ਵਿੱਚ ਕਿੰਨੇ ਯਾਤਰੀ ਹੋਣਗੇ?
ਸਮਝੌਤਾ ਐਕਸਪ੍ਰੈਸ ’ਚ 26 ਮੁਸਾਫ਼ਰ ਸਵਾਰ ਹੋਣਗੇ ਜਿਨ੍ਹਾਂ ’ਚੋਂ ਚਾਰ ਏਸੀ ਅਤੇ 22 ਏਸੀ ਰਹਿਤ ਡੱਬਿਆਂ ਦੀਆਂ ਸਵਾਰੀਆਂ ਹਨ।